Puolesta-asiointi - Raasepori
Hem > Sosiaali- ja terveydenhuolto > Terveyden- ja sairaanhoito > eTerveys – sähköinen asiointi > Puolesta-asiointi
Puolesta-asiointi terveydenhuollon sähköisissä palveluissa:
Jos asioit jonkun muun puolesta, tarvitaan siihen hänen suostumuksensa. Raaseporin sosiaali- ja terveydenhuollon sähköisissä palveluissa voit asioida jonkun puolesta, jos henkilötunnuksesi on rekisteröity kaupungin potilastietojärjestelmään.
Puolesta-asioijan tiedot tunnistetaan ja poimitaan henkilötunnuksen perusteella potilastietojärjestelmästä ja tallennetaan potilasrekisteriin. Valtuutuksen voi milloin tahansa peruuttaa jättämällä kirjallisen ilmoituksen terveysasemalle.
Alaikäisen puolesta asiointi:
Ensisijainen tapa asioida alaikäisen puolesta on antaa puolesta-asioinnin valtuutus terveydenhoitajan vastaanotolla ja samalla käynnillä tehdä sopimus sähköisestä asioinnista. Voit myös tulostaa ja täyttää sopimuksen sähköisestä asioinnista ja palauttaa sen terveydenhoitajalle.
oikeus asioida alaikäisen puolesta päättyy, kun lapsi täyttää 13 vuotta
13 vuotta täyttäneiden lasten puolesta asiointi on edelleen mahdollista, mutta vaatii vuosittain uuden kirjallisen suostumuksen ja suostumuksen allekirjoittaa lapsi.
Jos olet alle 13-vuotias etkä enää halua huoltajaa asioivan sähköisesti puolestasi, niin ole yhteydessä esimerkiksi kouluterveydenhoitajaan. Jos terveydenhoitaja arvioi, että olet kykenevä päättämään hoidostasi itse, voit ennen 13 vuoden ikää peruuttaa molempien huoltajien tai vain toisen huoltajan oikeudet asioida sähköisesti puolestasi.
Täysi-ikäisen puolesta asiointi:
Jos henkilö, jonka puolesta asioit, on yli 18-vuotias, tarvitset sähköisen asioinnin käytön sopimuksen lisäksi valtakirjan. Valtakirja tehdään vastaanotolla tai palautetaan allekirjoitettuna yhdessä sähköisen asioinnin käytön sopimuksen kanssa terveysasemalle.
Viimeksi päivitetty 03.09.2019